CELEX: 62018CB0054
Language: et
Date: 2019-02-14 00:00:00
Title: kohtuasi C-54/18: Euroopa Kohtu (neljas koda) 14. veebruari 2019. aasta määrus (Tribunale Amministrativo Regionale per ilPiemonte eelotsusetaotlus — Itaalia) — Cooperativa Animazione Valdocco S.C.S. Impresa Sociale Onlusversus Consorzio Intercomunale Servizi Sociali di Pinerolo, Azienda Sanitaria Locale To3 di Collegno ePinerolo (Eelotsusetaotlus — Riigihange — Vaidlustusmenetlused — Direktiiv 89/665/EMÜ — Artiklid 1 ja 2c — Pakkujate kvalifitseerimise ja hankemenetlusest kõrvale jätmise otsuste vaidlustamine — Kaebetähtaeg — Õigustlõpetav 30-päevane tähtaeg — Riigisisene regulatsioon, mis välistab võimaluse viidata hilisemate aktide vaidlustamisel pakkumuste vastavaks tunnistamise otsuse ebaseaduslikkusele — Euroopa Liidu põhiõiguste harta — Artikkel 47 — Õigus tõhusale kohtulikule kaitsele)

20.5.2019   
            
            
               ET
            
            
               Euroopa Liidu Teataja
            
            
               C 172/3
            
         
      Euroopa Kohtu (neljas koda) 14. veebruari 2019. aasta määrus (Tribunale Amministrativo Regionale per il Piemonte eelotsusetaotlus — Itaalia) — Cooperativa Animazione Valdocco S.C.S. Impresa Sociale Onlus versus Consorzio Intercomunale Servizi Sociali di Pinerolo, Azienda Sanitaria Locale To3 di Collegno e Pinerolo
      (kohtuasi C-54/18) (1)
      
      (Eelotsusetaotlus - Riigihange - Vaidlustusmenetlused - Direktiiv 89/665/EMÜ - Artiklid 1 ja 2c - Pakkujate kvalifitseerimise ja hankemenetlusest kõrvale jätmise otsuste vaidlustamine - Kaebetähtaeg - Õigustlõpetav 30-päevane tähtaeg - Riigisisene regulatsioon, mis välistab võimaluse viidata hilisemate aktide vaidlustamisel pakkumuste vastavaks tunnistamise otsuse ebaseaduslikkusele - Euroopa Liidu põhiõiguste harta - Artikkel 47 - Õigus tõhusale kohtulikule kaitsele)
      (2019/C 172/03)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale Amministrativo Regionale per il Piemonte
      
         Põhikohtuasja menetluse pooled
      
      
         Kaebaja: Cooperativa Animazione Valdocco S.C.S. Impresa Sociale Onlus
      
         Vastutajad: Consorzio Intercomunale Servizi Sociali di Pinerolo, Azienda Sanitaria Locale To3 di Collegno e Pinerolo
      
         menetluses osalesid: Ati Cilte Soc. coop. soc., Coesa Pinerolo Soc. coop. soc. arl, La Dua Valadda Soc. coop. soc., Consorzio di Cooperative Sociali il Deltaplano Soc. coop. soc., La Fonte Soc. coop. soc. Onlus, Società Italiana degli Avvocati Amministrativisti (SIAA), Associazione Amministrativisti.it, Camera degli Avvocati Amministrativisti
      
         Resolutsioon
      
      
                  1.
               
               
                  Nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta, muudetud Euroopa Parlamendi ja nõukogu 26. veebruari 2014. aasta direktiiviga 2014/23/EL, ning eelkõige selle artiklit 1 ja artiklit 2c koosmõjus Euroopa Liidu põhiõiguste harta artikliga 47 tuleb tõlgendada nii, et sellega ei ole vastuolus sellised riigisisesed õigusnormid nagu põhikohtuasjas käsitletavad, mis näevad ette, et kaebused hankijate otsuste peale, millega osalejad hankemenetluses kvalifitseeritakse või jäetakse kõrvale, tuleb esitada 30 päeva jooksul nende otsuste huvitatud isikutele teatavaks tegemisest, vastasel juhul kaebeõigus lõpeb, tingimusel, et sel viisil teatavaks tehtud otsused sisaldavad asjakohaseid põhjendusi, mis tagavad, et huvitatud isikud on saanud teada või oleksid pidanud teada saama liidu õiguse rikkumisest, millele nad viitavad.
               
            
                  2.
               
               
                  Direktiivi 89/665, muudetud direktiiviga 2014/23, ning eelkõige selle artikleid 1 ja 2c koosmõjus Euroopa Liidu põhiõiguste harta artikliga 47 tuleb tõlgendada nii, et sellega ei ole vastuolus sellised riigisisesed õigusnormid nagu põhikohtuasjas käsitletavad, mis näevad ette, et kui kaebusi hankijate otsuste peale, millega osalejad hankemenetluses kvalifitseeritakse või jäetakse kõrvale, ei esitata 30-päevase õigustlõpetava tähtaja jooksul nende otsuste teatavaks tegemisest, siis ei ole huvitatud isikutel enam õigust tugineda hilisemate aktide, sealhulgas hankelepingu sõlmimise otsuste vaidlustamisel nimetatud otsuste õigusvastasusele, tingimusel, et sellele õiguse lõppemisele saab huvitatud isikute vastu tugineda vaid juhul, kui nad said või võisid tänu sellele teatavaks tegemisele teada saada sellest ebaseaduslikkusest, millele nad viitavad.
               
            
         (1)  ELT C 142, 23.4.2018.